**Csongrád Város Jegyzőjétől**

**M**

Száma: Ig/793-1/2022

Témafelelős: Tóth Irén

**E l ő t e r j e s z t é s**

**Csongrád Városi Önkormányzat Képviselő-testülete**

**2022. március 31-ei ülésére**

**Tárgy:** Javaslat a 9/2022.(II.25.) az egészségügyi alapellátások körzeteiről szóló önkormányzati rendelet módosítására.

**Tisztelt Képviselő-testület!**

Csongrád Városi Önkormányzat Képviselő-testülete a 9/2022.(II.25.) önkormányzati rendellettel megalkotta az egészségügyi alapellátások körzethatárait tartalmazó egységes szerkezetű rendeletét. A rendelet megalkotására a IX. sz. felnőtt háziorvosi körzet megszűntetése kapcsán meghozott 6/2022.(I.27.) önkormányzati határozat végrehajtásával, az egészségügyi jogszabályoknak, a biztonságos betegellátás, és finanszírozási érdekből került sor.

A Képviselő-testület 2022. 03.25.-én lakossági kezdeményezésre és Dr. Tószegi Zsuzsanna írásbeli „kérelem” tárgyú bejelentésére, a 48/2022.(III.25.) önkormányzati határozat meghozatalával - mint elvi döntéssel - visszaállította a IX. sz. felnőtt háziorvosi körzetet eredeti állapota szerint, és a praxis jogot átadta Dr. Tószegi Zsuzsanna felnőtt háziorvos részére.

Ennek következményeként szükséges az egészségügyi alapellátásokról szóló rendelet Képviselő-testületi döntésnek megfelelő módosítása.

Az egészségügyi alapellátást a 1997. évi CLIV. tv. 152.§ (2) bekezdése alapján az önkormányzat állapítja meg rendeletben. A feladatellátást a Nemzeti Egészségbiztosítási Alapkezelő (NEAK) finanszírozza.

A jogalkotásról szóló törvény szerint a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével fel kell, hogy mérje a szabályozás várható következményeit. Önkormányzati rendelet esetén az előzetes hatásvizsgálat eredményéről a Képviselő-testületet tájékoztatni kell.

A hatásvizsgálat során vizsgálni kell:

a) A tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait;

ab) környezeti és egészségi követelményeit;

ac) adminisztratív terheket befolyásoló hatásait, valamint;

b) a jogszabály megalkotásának szükségességét, a jogalkotás elmaradásának várható következményeit és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

1. **A rendelet-tervezet társadalmi, gazdasági, költségvetési hatásai:**

**Nem releváns: a korábbival azonos háziorvosi körzetek megtartása a visszaállított körzet praxisjogának átadásával.**

**I.1. Háziorvosi szolgálatok lakosság száma:**

|  |  |  |  |  |  |
| --- | --- | --- | --- | --- | --- |
|  |  | **Lakosságszám** | | |  |
| **0-14 év** | **14 év felett** | **Összesen** | **Tanyai lakos** |
| 1. | Dr. Stengl Éva | - | 1593 | 1593 | 120 |
| 2. | Dr. Törköly Róbert | - | 2067 | 2067 | 100 |
| 3. | Dr. Kovács György | - | 1640 | 1640 | 117 |
| 4. | Dr. Závogyi Zsuzsanna | - | 2067 | 2067 | 126 |
| 5. | Dr. Tóth Katalin | - | 1534 | 1534 | 107 |
| 6. | Dr. Tóth Emília | - | 1773 | 1773 | 124 |
| 7. | ifj. Dr. Somogyi Árpád | - | 1710 | 1710 | 185 |
| 8. | Csongrád Városi Önkormányzat | 102 | 962 | 1064 | 342 |
| 9. | Dr. Tószegi Zsuzsanna | - | 713 | 713 | - |

**I.2. A rendelet-tervezet környezeti és egészségügyi következményei:**

Nem releváns.

**I.3. A rendelet-tervezet adminisztratív terheket befolyásoló hatásai:**

A döntés előkészítés és döntés meghozatal adminisztratív költségei a korábbi rendeletekhez hasonló mértékű.

1. **Jogszabály megalkotásának szükségessége a rendeletalkotás elmaradásának várható következményei:**

A rendeletalkotás elmaradása a visszaállításra kerülő felnőtt háziorvosi körzet működtetését korlátozza.

1. **A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges szervezeti feltételek rendelkezésre állnak. A szükséges tárgyi, személyi, pénzügyi feltételek a Nemzeti Egészségbiztosítási Alapkezelővel kötött finanszírozási szerződés által a tárgyévi költségvetésben rendelkezésre állnak.

Kérem a Tisztelt Képviselő-testületet, hogy az előterjesztést vitassa meg és hozza meg döntését az egészségügyi alapellátási körzetek megállapításáról szóló önkormányzati rendeletről.

Csongrád, 2022. március 29.

Dr. Juhász László

jegyző

**Csongrád Városi Önkormányzat Képviselő-testületének**

**.../2022. (III…...) önkormányzati rendelete**

**az egészségügyi alapellátások körzeteiről szóló 9/2022.(II.25.) önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (1) bekezdés a) pontjában, valamint az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 5. § (1) bekezdése szerinti körzetek megállapítása és kialakítása során a 6. § (2) bekezdésben biztosított véleményezési jogkörében eljáró alapellátásért felelős országos módszertani intézet-, valamint a működési engedély kiadására hatáskörrel rendelkező egészségügyi államigazgatási szerv véleményének kikérésével, a következőket rendeli el:

**1. §** A rendelet 1.§ (1) bekezdésének b) pontja helyébe a következő rendelkezés lép:

*(Csongrád Városi Önkormányzat az egészségügyi alapellátási feladatainak teljesítése érdekében)*

b) „9 felnőtt háziorvosi”

*(alapellátási körzetet alakít ki.)*

**2.§** A rendelet 2. melléklete helyébe e rendelet 1. melléklete lép.

**3. §** Ez a rendelet 2022. április 1. napján lép hatályba.

Bedő Tamás dr. Juhász László

polgármester jegyző

1. *melléklet a …../2022.(…..) önkormányzati rendelethez*

**FELNŐTT HÁZIORVOSI KÖRZETEK**

|  |  |  |
| --- | --- | --- |
|  | A | B |
| 1 | **Körzet** | **Utcanevek jegyzéke** |
| 2 | 1. számú | Baross G. rkp.  Bökény 3-10-ig  Ék köz  Ék u.  Galamb u.  Gát  Gátőrház  Gr. Andrássy u.  Gr. Apponyi u.  Gyík  Gyökér u.  Halpiac u. 2-17.  Hársfa u. 92-178.  Iskola köz  Iskola u.  Justh Gyula u. 2-77-ig  Kertész u.  Kígyó u.  Kis u.  Kisrét 15-42-ig  Könyök  Ordódy rkp.  Öregvár u.  Pálffy u.  Réti János  Szent György u.  Szent Rókus tér  Szűk u.  Tanya 5-179-ig  Templom u.  Várköz  Zöldkert u. |
| 3 | 2. számú | Akácfa u.  Búzavirág u.  Dália u.  Gyöngyvirág u. 2-18-ig  Hársfa u. 2-92-ig,45-57-ig, 59-75-ig  Hegyi Antal u.  Hunyadi tér 1-11-ig  Ibolya u.  Juhász Gy. u. 1-13-ig  Justh Gy. u. 1-5-ig  Kis-Tisza u.  Levendula u.  Muskátli u. 2-36-ig  Nefelejcs u.  Orgona u. 2-22-ig páros oldal  Pipacs u.  Raisio u. 1,3,5,7,4,6  Rozmaring u.  Rózsa u. 2-8-ig, 1-23-ig  Szegfű u.  Tanya 303-541-ig  Tavasz u.  Tulipán u.  Vasvirág u.  Viola u. |
| 4 | 3.számú | Alsóváros 87-180-ig  Aradi u.  Árpád u.  Berzsenyi u.  Bihari J. u.  Csokonai u.  Dankó P. u.  Deák F. u.  Dohánysor  Dózsa Gy. tér 5, 16-18-20-24  Dugonics u.  Erzsébet u.  Gyóni G. u.  Gyulai P. u.  Kassai u.  Kereszt u.  Kisfaludy u.  Kolozsvári u.  MÁV Állomás  Nagyrét 9158-1002-ig  Petőfi u.  Pozsonyi u.  Radnóti u.  Rákóczi F. u.  Révai u.  Segesvári u.  Szegedi u.  Szentesi u.  Temesvári u.  Vadnai u.  Vas Gereben u.  Vasút u.  Zrínyi u. |
| 5 | 4.számú | Barátság u.  Csemegi K. u.  Dózsa Gy. tér 2-14-ig  Dózsa György tér 1-3-ig  Fő u. 1-21-ig  Fő u. 2-54-ig  Fövenyi u.  Gőzhajó u.  Jegenye u.  Jókai M. u.  József A. u.  Kereszt tér  Kétágú u.  Kis u.  Liliom u.  Móra rkp. 1  Nyílt u.  Ordódy rkp. 13-17-ig  Pacsirta u.  Part u.  Sugár u.  Szentháromság tér 12.  Szentháromság tér 2-6-ig  Szép u.  Tanya 134-366-ig  Villám u.  Zsilip u.  Zsinór u. |
| 6 | 5.számú | Árvíz u.  Bartók Béla u.  Bem u.  Bethlen Gábor u. 53-tól a páratlan oldal  Damjanich u.  Dob u.  Erzsébet u. 20-tól  Gyöngyösi u.  Hold u.  Jósika u.  Katona J. u.  Kemény Zs. u.  Kert u.  Klapka Gy. u.  Klauzál u.  Körtöltés u.  Madách I. u.  Mikes Kelemen u.  Nádor u.  Nagymező u.  Nap u.  Nyíl u.  Pázmány P. u.  Síp u.  Széchenyi u. 1-53-ig, 38-tól a páros oldal is.  Szemere B. u.  Szigligeti E. u.  Tanya 542-723-ig  Tópart u.  Uzsoki u.  Vasút tér  Vasút u.  Vég u.  Virág B. u.  Vörösmarty u.  Zöldfa u. |
| 7 | 6.számú | Ady E. u.  Arany J. u.  Attila u. páros oldal 20-ig  Báthory u.  Batsányi u.  Batthyányi u.  Bethlen G.  Bethlen u. páros oldal végig, páratlan 51-ig  Budai N. A. u. páratlan oldal 17-ig  Csáky Gy. u.  Csengeri u.  Dobó I. u.  Egyetértés u.  Eötvös u.  Fekete János u.  Fő u. 56-72-ig  Hock János u.  Hosszú u. közötti szakasza  Hosszú u. páros oldal 28-ig, páratlan végig  Kazinczy u.  Kert u. 19-től  Martinovics u.  Mátyás király u.  Munkácsy u.  Nagymező u. 16-tól  Nyíl u. 19-től  Összetartás u.  Pázmány P. utcák  Perczel M. u.  Petneházi u.  Piroska tér 9-ig  Szántó K. J. u.  Széchenyi u. 2-36-ig  Széchy M. u.  Szemere B.  Szent Imre u.  Szőlőhegyi u. 15-41-ig  Tanya 724-911-ig  Tinódi u.  Tompa M. u.  Új u.  Wesselényi u. |
| 8 | 7.számú | Alma u.  Attila u. páratlan oldala 1-29-ig Attila u. páros oldala 20-30-ig  Bercsényi u.  Bocskai u.  Bólyai J. u.  Budai N. A. u. páros 2-60-ig, páratlan oldal 19-39-ig  Csaba királyfi u.  Darányi u.  Dembinszky u.  Faragó Ágnes u.  Fohász u.  Gárdonyi G. u.  Géza u.  Hosszú u. 30-60-ig  István u.  József u.  Karinthy u.  Kenderföldek u.  Kinizsi u.  Kölcsey u.  Mikszáth K. u.  Móra F. rkp. 21-37-ig  Móricz Zs. u.  Nagyrét 1010-1201-ig  Nyíl u. 37-től  Szemere B. u. 10-től  Szőlőhegyi u. páros oldala 4-62-ig  Rév I. u.  Thököly u.  Tömörkényi I. u.  Vasvári P. u. |
| 9 | 8. számú (vegyes körzet) | Árpád vezér u.  Bokros u.  Délibáb u.  Gyójai u.  Hóvirág u.  Kamilla u.  Mars u.  Napsugár u.  Pajtás u.  Tanya 1206-1716-ig  Tiszavirág u. |
| 10 | 9.számú | **Erkel Ferenc u. 2.**  **Fő u. 9-21-ig páratlan oldal**  **Hársfa u. páratlan oldala**  **Ifjúság tér**  **Kossuth tér páros-páratlan oldala**  **Rigó S. u.**  **Sport u.**  **Szentháromság tér**  **Szentháromság tér 16.** |

Végső előterjesztői indokolás

A rendelet megalkotásának célja, a IX: sz. felnőtt háziorvosi körzet visszaállítása a 9/2000.(II.25.) önkormányzati rendelet megalkotása előtti állapotra.